Федерико Гарсия Лорка
Газела за нечаканата любов

Превод от испански: Живка Балтаджиева, —

chitanka.info

За мен дъхът на твойто лоно,

дъх на магнолия сумрачна.

За никой друг такава жертва —

като колибри любовта ти

между зъбите затрептяло.

Хиляди кончета персийски

върху челото твое лунно бълнуваха

четири нощи, докато талията твоя,

топяща снегове, обяздвах.

Сред кости и жасмин

растеше отмалата на твоя поглед.

Да ти даря, в гръдта си дирех

онези мраморни скрижали, които казват: вечно,

вечно; да бъде вечната градина

на моите предсмъртни мъки телцето твое,

мимолетно, кръвта ти — в мойте устни топла

и с твойте устни помрачени, смъртта ми

нека да ме вземе.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.